The Quivers

The Quivers var et shadowsband fra Oslo, som ble startet i 1961 av Arne Schulze (sologitar), Tor Myrseth (rytmegitar)Tor Myrseth var også medlem av vokaltrioen The Key Brothers, Jan Oscar di Leggerini (bass) og Robert Kristiansen (trommer). I forbindelse med samrøret med vokaltrioen The Key Brothers kom Hermund Tronvik (orgel) inn som fast medlem av The Quivers, da Lars Bjune i en periode trakk seg fra tvillinggruppa.

Første suksess
Dette var det første norske shadowsbandet som lyktes i å klatre inn på VG-lista. Det skjedde i september 1962 med debutsingelen «Piken i dalen». Underlig nok var det ikke A-siden «Django» som slo an, men sangduoen Engedahl og Stordahls «Piken i dalen», fra B-siden, som slo an. The Quivers hadde flere folkemelodier på repertoaret, men skrev også eget materiale.

Samarbeid og beatmusikk
Med Tor Myrseth som bindeledd til The Key Brothers kom det i 1964 i stand en løselig sammenslåing av de to gruppene. Som med flere andre norske band skjedde det altså en overgang fra instrumentalmusikk inspirert av The Shadows til flerstemt beatmusikk inspirert til The Beatles,Samme påvirkning fra beatlemania med overgang fra shadowsband til beatorkester skjedde også med The Beatniks, The Vanguards og The Arctics, som dermed ble til The Pussycats da det ikke lenger var noen større etterspørsel etter instrumentalgrupper. The Key Brothers & The Quivers laget dessuten sine egne Beatles-parodier, noe som slo meget godt an hos publikum.

Fra nå av hendte det at The Key Brothers & The Quivers på enkelte plateutgivelser kun sto omtalt som The Key Brothers. Deres største hit var «Så kom Helgenen frem» (1965), basert på Jerry Leiber og Mike Stollers «Along Came Jones», med en ny tekst forfattet av Lasse Hovd.

The Key Brothers turnerte fra nå av gjerne sammen med The Quivers, og de ble etter hvert kjent som entertainere og en skikkelig «showgruppe». De opptrådte også flere ganger med Wenche Myhre som gjestevokalist, da de begge var knyttet til Triola records. Av andre kjente artister som The Quivers backet i studio var Arve Opsahl og Nora Brockstedt.

Fra Triola til plateselskapet Troll
Etter utgivelsen av «beat»-platen «Since I lost your love/Get out» (1964), overtok Arne Bendiksen plateselskapet Triola etter Egil Monn Iversen. Men så startet deres manager, Jørg. Fr. Ellertsen, selskapet TROLL Records.Ellertsen hadde tidligere arbeidet for Triola. Dermed fikk The Key Brothers & The Quivers ny platekontrakt og fulgte med over dit. Under navnet The Troll Keys opererte de dessuten som plateselskapets studioband, og kompet flere av Trolls soloartister.
Mange av de låtene The Quivers utga som instrumentalband ble i 1984 ble samlet på et album for Triola. I tillegg er det tre låter med The Quivers på CD-samlingen 12 Norwegian Instrumental Rarities (1995).

Bandet ble oppløst i 1968, og Arne Schulze begynte nå å spille med Taboo. I 1970 var han med på å etablere Arman Sumpe (dur express), som skulle endre navn til Popol Vuh og Popol Ace.

Mens The Key Brothers gjorde et platecomeback i 1980 med LP platen ”Og så kom Helgenen frem-igjen” på EMI, gjorde The Quivers et comeback på Jordal Amfi i 1982, sammen med bl.a. The Vanguards, The Beatniks, The Mojo Blues og The Pussycats. (Konserten ble sendt i NRK, både i radio og TV).

Flere av de tidlige instrumentallåtene The Quivers utga ble først i 1984 samlet på en LP av Triola. I tillegg er det tre låter med The Quivers på CD-samlingen 12 Norwegian Instrumental Rarities (1995).

Trivia
Under navnet Trollmennene utga The Quivers et par singler; «Sonny Boy» og «Gøy på landet», med saksofonisten Arild Bjørk.
Et annet band i artiststallen til Troll Records var Dizzie Tunes. Begge disse gruppene gjorde stor suksess på revyscenen, Chat Noir.

Diskografi (singler)
1962: Django/Piken i dalen. Triola TN 276
1962: (med The Key Brothers) Comancheros/Mannen i månen. Triola TN 282
1962: De nære ting/Magic Guitars. Triola TN 300
1963: Civilization/Goldfish. Triola TN 322
1963: Utsikt fra Fløien/The Enchanted Sea. Triola TN 328
1963: Gärdebylåten/That’s Life. Triola TN 340
1963: M for mad/War dance. Triona TN 341
1964: (sm. Key Brothers) Since I Lost Your Love/Get Out. Triola TN-367
1964: Barndomshjemmet/Gladiatorenes inntogsmarsj. Triola TN-369
1965: Lindas Lullaby/Do You Voodoo. Troll TR 137
1965: (med Key Brothers) I lust och nöd/Mina första barndomsår. Troll TR 152
1965: (med Key Brothers) Så kom «Helgenen» frem/Kriminaltango. Troll TR 159
1965: The Knack/Chathikes. Troll TR 166
1965: Greensleeves/Ständchen. Troll TR 183
1965: (med Key Brothers) 1-2-3 bøy og tøy/En respektabel mann. Troll TR 184
1966: (med Key Brothers som fellesnavn) Det går opp, det går ned/Da begynner livets vår. Troll TR 205
1966: (som Key Brothers som fellesnavn) City Lights/Warmth Of The Sun. Troll TR 206
1968: (som Key Brothers som fellesnavn) Happy Birthday, Sweet Sixteen/Candle of Fate. Triola TN 271.

Diskografi (LP)
1966: (med The Key Brothers): Og så... kom Helgenen frem. Troll.
1984: The Quivers. Triola/Rainbow Music.
1995: 12 Instrumental Rarities. (Samleplate med flere artister).

Diskografi (CD)
1990: The Quivers "Triola Years 1962-64". Triola Records TRCD 02 / Mälarmusik.

For andre artister
1963: (med Arve Opsahl) Jeg går på frierføtter/Kalle Johansen (som er bror til frøken Johansen). TN 318
1963: (med Nora Brockstedt) Strekkbuksa/Jeg trodde. Karusell KM 32

 Referanser 

 Eksterne lenker 


Kategori:Norske musikkgrupper